钦定古今图书集成/历象汇编/乾象典/第027卷 > 《历象图说旧本》 > {{{2}}}
## 钦定古今图书集成/历象汇编/乾象典/第027卷 > 《历象图说旧本》 > {{{2}}}

五星次轮图说

七政各有本天，有本轮，日五星行本轮，而有《脁朒盈
缩历》是也。月行本轮，而有《脁朒迟疾历》是也。然惟太
阳无次轮，故本轮上行度即为日体。月五星则本轮
之周又有次轮，故本轮上行度尚非月五星之体，而
次轮所行也○。七政、本天皆右移，故本轮之心亦右
移也。〈即平行度〉而七政本轮周行度皆左旋。所以知者，七
政之缩历、迟历，皆轮上半而盈速下半也。本轮左旋，
则次轮亦必从之左旋。〈即星盈缩历月迟疾历〉而月五星在次
轮上，仍皆右旋。〈轮周行即月星行也〉“所以知者，五星在次轮，上
半行反速，下半则反迟，留且退，月虽无留，退亦上速
而下迟也。”七政行天一周，而本轮之《朓朒》亦一周，
七政从天者也。月与日一合一望，而次轮再周。五星
与日合望，而次轮一周，月星从日者也。本轮行度
日，金水岁一周，月一岁十三周有奇。火约二岁，木约
十二岁，土约二十八岁，皆一周。〈本轮心行天一周则宿度贪偏本轮周行度
满一周则朓朒齐〉星行次轮，土三百七十八日奇而一周，木
三百九十九日弱而一周，火七百八十日弱而一周，
金五百八十四日弱而一周，水一百一十六日弱而
一周，皆自合伏至合伏也。惟月则十四日奇而一周，
朔至望、望至朔，皆得全周也。五星次轮上行度与其
离日之度同。惟月则次轮上行度与其离日之度为
加一倍，故“名之倍。”离七政本轮，皆不能改易经度
东行之向，轮小故也。太阳无次轮，故有盈缩而无留
退，若太阴则有次轮矣。何以亦无留退？曰：太阴次轮
更小于本轮，故但能加损本轮之迟疾，而不能改易
经度之东行五星，则次轮皆大，故迟疾甚明，又能变
经度东行之势，俾成留退矣○。轮有远近者，在七政
“本轮则为最高，卑在土木火，次轮则为合日与冲日
金水，则为顺合与退合。”故高则在本轮远，卑则在本
轮近，五星合伏则在次轮远，土水火冲日金水退合
则在次轮近，皆以远近于地心为远近也。惟太阴不
然。凡言次轮远近，皆远近于本轮之心，非远近于地
心，与五星异。故高卑脁朒之极增数，皆在两弦，而仍
以本轮为主。遇最高则极高，视径加小；遇最卑亦成
极卑，视径加大；遇迟限则极迟，遇疾限亦极疾，迥异常测。然而高卑极增之时，迟疾反平；迟疾极增之时，
高卑视差，祇如中距，两轮相加，势使然也○。土、木火
合伏，后起最远，顺轮心行，故疾。〈本轮西行则次轮心亦宜西行然本轮心
自顺木天东行本天度大本轮周度小以相折除则次轮心总为东行矣〉中距渐迟，人视
星自上而下，初不见其有动为留，至下半周逆轮心
为退最近，与日冲近地，而星体必大。近中距自下而
上，又见为留，至上半周复顺，疾而再合。金水环绕，日
体合，伏起日上最远，退合在日下最近。〈退合无纬度即入日而日
中有黑子〉顺逆迟留之理，与土、木、火同。大抵五星合伏，必
在次轮最远，退望退伏，必在最近，而火次轮体径倍
大，退望时因直入日天之内，去地甚近也○。五星本
轮在本天之上，则逐天行而西，计轮心退天一度，轮
周亦西转一度。次轮在本轮之上，则逐日躔而东，计
轮心离日若干度，轮周亦东转若干度。《梅子》曰：“是皆
气所摄也。本轮之周，为最高所摄，故心虽右退，而其
左转以向最高者不移也。次轮之周，为日所摄，故心
虽左徙，而其右转以向日者不移也。夫虚空之中，一
气而已；其动也，一机而已。安得盘桓交错，若是棼然
哉？”曰：“凡皆理势之自然也。若前盘珠水沫之喻，则珠
之动也，常循于其盘，而势必倾。或铁丸也，而”运慈石
引之，则又感于其类，而势必就；沫之浮也，虽有迥转，
而势常东之；或遇漩涡焉，则又为之吞，而势必下究。
今夫天者，盘也，水也。太阳之于星，不啻慈铁之呼噏，
涡流之茹纳也。故一气之中，群象效焉；一机之发，众
动生焉。然而两轮虽周，不离其天；两数加减，不改平
度。变化而其道有常，参差而“其数有纪”，是亦可谓至
赜至动而不可乱者矣。